### Beslutning

Nicolai Andersen, Ragnhild Mathiasen og Alexander Lund kunne tiltræde indstillingen i overensstemmelse med Magistratens anbefaling.

Nete Olesen kunne tiltræde indstillingen med bemærkning om, at det ønskes belyst, hvordan ejendommen i [adresse] ellers kan benyttes, herunder værdien af ejendommen, samt hvilke alternative muligheder der måtte være for placering af en daginstitution i midtbyen.

Anne Holm kunne tiltræde indstillingens at 1) og at 2) men kunne ikke tiltræde at 3).

Frede Nørgaard og Anne Bech kunne henholde sig til Enhedslistens oprindelig forslag.

Forslag om fredeliggørelse og fremtidigt beboer/medborgerhus i [adresse]

 [adresse] fortættes i disse år. Fortætningen sker dels i nye byomdannelsesområder, dels i de gamle, eksisterende kvarterer – herunder [adresse]. Samtidig er der en tendens til, at familier modsat tidligere bliver boende i midtbyen. Derfor er der behov for at gentænke byudviklingen i midtbyen, så udviklingen lever op til de behov, mennesker har for udfoldelse og for fællesskaber.
 Der er behov for i de eksisterende rammer at skabe mulighed for fysisk og kreativ udfoldelse for både børn og voksne – og behov for at bibeholde eller etablere grønne områder, der kan fungere som åndehuller og samlingssteder.

 Enhedslisten foreslår derfor at

* Der etableres et beboer/medborgerhus i [adresse] i [adresse] – med mulighed for fysisk og kreativ udfoldelse og med legeplads for områdets og byens børn og unge.

* [adresse] (Graven, [adresse], [adresse], [adresse] og [adresse]) fredeliggøres, så biltrafik henvises til andre områder (undtagen varetransport og handicapkørsel), og der gives bedre plads og mere tryghed og sikkerhed til gående og cyklister.
* Latinerkvarteret indrettes med grønne områder, så der er plads til fællesskaber, aktiviteter og menneskers liv.

**Indstilling fra Magistratsafdelingen for Teknik og Miljø**

**Indstilling på baggrund af forslag fra EL om [adresse]**

Opfølgning på forslag fra Enhedslisten de rød-grønne om initiativer i [adresse].

### Resumé

Enhedslisten de rød-grønne har den 5. oktober 2017 fremsendt forslag om trafikal fredeliggørelse af [adresse] samt etablering af beboer-/medborgerhus og flere grønne områder.

I indstillingen redegøres for hvilke muligheder, der er for trafikal fredeliggørelse og for etablering af et beboer-/medborger­hus i [adresse] i [adresse] 21.

Tandlægeklinikken i [adresse] er ejet af [adresse] (Børn og Unge) der har behov for at etablere en dagtilbudsafdeling på ejendommen. Områdets bebyggelsesprocent og kravet om et minimums udeareal på 10 kvm. pr. barn begrænser mulighederne for yderligere bebyggelse på ejendommen. Børn og Unges institutioner er til rådighed for foreningsaktiviteter i henhold til folkeoplysningsloven udenfor institutionens almindelige åbningstid. Anvendelsen af en dagtilbudsafdeling kan dog være udfordret af indretningen til små mennesker.

Det er Teknik og Miljøs og Børn og Unges vurdering, at det fysisk er muligt at placere et dagtilbud i form af en 4 gruppers dagtilbudsafdeling på ejendommen.

Teknik og Miljø har i sommeren 2018 gennemført et forsøg med sommergågade i [adresse]. På baggrund af en evaluering af forsøget er det besluttet, at der arbejdes videre med sommergågader som et flexgade-koncept i [adresse].

### Indstilling

Det indstilles:

At 1) der ikke arbejdes videre med et beboer-/medborger­hus i [adresse]

At 2) der arbejdes videre med arealerne omkring et muligt kommende dagtilbud i [adresse]

At 3) der arbejdes videre med udvalgte, konkrete initiativer for at gøre [adresse] grønnere og mere fredeligt.

### Sagens forløb

01-11-2017 [adresse]
Fremsendes til Magistratsafdelingen for Teknik og Miljø til udtalelse, jf. byrådets vedtagelse i mødet den 1. november 2017 om magistratsbehandling af forslaget.

 Sagen bedes tilbagesendt byrådet via Magistraten.
 24-04-2019 Teknik og Miljø
Beslutningsforslag besvaret med indstilling fra Magistratsafdelingen for Teknik og Miljø.
 02-05-2019 Borgmesterens Afdeling påtegning
Fremsendes til Magistraten.

Borgmesterens Afdeling har ingen bemærkninger til indstillingen.

 06-05-2019 Magistraten

Fremsendes til [adresse] med bemærkning, at Magistraten i mødet den 6. maj 2019 anbefaler, at byrådet tiltræder Magistratsafdelingen for Teknik og Miljøs indstilling af 24. april 2019.

Lucas Olsen henholder sig til Enhedslistens oprindelige forslag.

Der udarbejdes til byrådsbehandlingen et notat fra Børn og Unge om lokaledeling.

 15-05-2019 [adresse]
Fremsendes til Teknisk Udvalg til behandling i henhold til beslutning i byrådets møde den 15. maj 2019.
 19-06-2019 Teknisk Udvalg

Nicolai Andersen, Ragnhild Mathiasen og Alexander Lund kunne tiltræde indstillingen i overensstemmelse med Magistratens anbefaling.

Nete Olesen kunne tiltræde indstillingen med bemærkning om, at det ønskes belyst, hvordan ejendommen i [adresse] ellers kan benyttes, herunder værdien af ejendommen, samt hvilke alternative muligheder der måtte være for placering af en daginstitution i midtbyen.

Anne Holm kunne tiltræde indstillingens at 1) og at 2) men kunne ikke tiltræde at 3).

Frede Nørgaard og Anne Bech kunne henholde sig til Enhedslistens oprindelig forslag.

 26-06-2019 [adresse]
Beslutning ikke frigivet